stanford-oval/wikipedia huggingface dataset:
סטונהנג'
סטונהנג' בתרבות > פולקלור > אגדות המלך ארתור

סטונהנג' מוזכר באגדות על המלך ארתור, וג'פרי ממונמות' אמר כי המכשף מרלין הורה להעביר את סטונהנג' מאירלנד, שם הוקם על ידי הענקים בהר קילראוס. לפי האגדה, הענקים הם אלה שהביאו את האבנים מאפריקה, ולאחר שסטונהנג' נבנה מחדש ליד אמסבורי, ג'פרי מספר כיצד אמברוסיוס אורליאנוס ולאחריו קונסטנטינוס השלישי נקברו בשטח הפנימי של מעגל האבנים. במקומות רבים בספרו ההיסטוריה של מלכי בריטניה מערבב ג'פרי בין אגדות בריטיות ודמיונו הפרטי; ישנה תמיהה מדוע הוא קישר בין סטונהנג' לבין אמברוסיוס, כיוון שישנן עדויות הקושרות את אמברוסיוס לאמסבורי הסמוכה.
לפי ג'פרי נודעו לסלעי סטונהנג' סגולות ריפוי, והסלעים נקראו ריקוד הענקים. אורליוס אמברוסיוס שרצה להקים אנדרטה לזכר הרוגי הקרב עם הסקסונים בחר בסטונהנג' כאתר המונומנט. המלך ארתור שלח את מרלין ו-15,000 אבירים לאירלנד על מנת להשיג את הסלעים. כאשר האבירים כשלו בהזזת האבנים באמצעות חבלים, החליט מרלין להשתמש ביכולות הקסם שלו, פירק את האבנים ושלח אותן לאנגליה. זמן קצר לאחר מכן אורליוס מת ונקבר "בתוך המונומנט סטונהנג'" או בתוך "טבעת סטונהנג' של הענקים".
סטונהנג' בתרבות > פולקלור > גבעת הנזיר ואבן יום ראשון

הילסטון הייתה ידועה בעבר בשם "גבעת הנזיר", ולפי סיפור עם אנגלי, המתוארך לכל המוקדם למאה ה-17 מקורו של השם באגדה הבאה:
"השטן קנה את האבנים מאישה באירלנד, עטף אותן, והביא אותן למישור סולסברי. אחת מהאבנים נפלה לתוך נהר אייבון, והשאר נישאו אל המישור. השטן זעק כי "אף אחד לא ידע כיצד הגיעו האבנים האלה לכאן!". נזיר ענה לו "זה מה שאתה חושב", ואז השטן זרק את אחת האבנים על הנזיר ופגע בו על הגבעה. האבן ננעצה באדמה ונותרה בה מאז".
ישנן טענות שלפיהן המילים "Friar’s Heel" (גבעת הנזיר) הן שיבוש של “Freyja’s He-ol” או “Freyja Sul”, הנגזרים משמה של האלה הנורדית פריה והמילה הוולשית עבור דרך או יום ראשון, בהתאמה. לעומת זאת, נטען כי שם האבן רק רומז על תנוחתה או מיקומה. השם איננו ייחודי והארכאולוג צ'ארלס וורן גילה מונולית באותו שם באזור לונג ברדי שבדורסט.
סטונהנג' בתרבות > אמנות

ניתן לתארך את תחילת ההתעניינות בבריטניה העתיקה למאה ה-16 והמאה ה-17 בעקבות עבודתם החלוצית של ויליאם קמדן, ג'ון אובריי וג'ון אוולין. הגילוי מחדש של עברה של בריטניה היה קשור גם לעליית כוחה של האימפריה הבריטית. חוקרים כגון סטקלי ניהלו חפירות באתרים מגליתיים, כולל סטונהנג' ואייווברי. הממצאים שלהם גרמו למחלוקת עזה על משמעות האתרים, והפרשנויות המוקדמות משקפות חיפוש אחר הסבר מיסטי.
בשלהי המאה ה-17 הופרכו ההסברים המוקדמים, שהסתמכו על היופי והתחכום בבניית סטונהנג', שלפיהם הבנאים המקוריים היו אנשי האימפריה הרומית, והוכח כי סטונהנג' נבנה על ידי התושבים המקומיים בתקופת האבן החדשה. החל מתקופה זו האמנים החלו לצייר תמונות של תילי קבורה, אבנים ניצבות וחפצים שהוצאו מהקרקע. ציורים אלה הולידו דימויים שונים של האנשים הפרהיסטוריים שיצרו את החפצים הללו, וסייעו בגיבוש דימויה של בריטניה בעיני הציבור הרחב באמצעות ספרים מצוירים, הדפסים ומפות. המחלוקות על מוצא הבריטים והזהות הלאומית הובילו למסקנה כי הבריטים הם עם עתיק, ושהממלכה המאוחדת תגיע להרמוניה גדולה יותר באמצעות חיפוש אחר עבר משותף. עבור האנגלים, העבר הזה נמצא במערב, והוא מתחיל בסטונהנג' ונמשך על האזורים הגאליים של ויילס וקורנוול.
אמנים כגון ג'ון קונסטבל וויליאם טרנר סייעו במאה ה-19 להבנת ההיסטוריה הבריטית באמצעות הבאת האתרים המגליתיים לתודעה הציבורית. הפילוסוף אדמונד ברק טען כי חוש "הרוממות" התעורר בגלל "רגשות של סכנה וטרור, אי בהירות וכוח, באמנות כמו גם בחיים". דבר זה אפיין את העבודות האמנותיות והספרותיות של אותה תקופה, והיווה את הבסיס התאורטי להערכה ההולכת וגוברת לאתרים והריסות תרבותיים מבודדים. מהסיבות הללו סטונהנג' הפך למוקד עניין ייחודי בקרב האמנים. ברק עצמו כתב:
"לסטונהנג' יש את כל התכונות הראויות להערצה, לא בגלל סידורו או עיטוריו; אלא בשל המסות הגדולות והגסות של אבן, המוצבות קצה אל קצה, ונערמות זו על גבי זו, והממקדות את הדעת על הכוח העצום הדרוש לעבודה זו".
ציורים של טרנר וקונסטבל לא צוירו על סמך המצב האמיתי של האבנים. טרנר הוסיף אבנים שלא היו קיימות במציאות, והממדים של אלו שהיו קיימות לא היו מדויקים. הציורים תוכננו כך שיהיו בעלי אפקט רומנטי, כפי שהיה נהוג באותה תקופה. לאורך המאה ה-19 הופיע מוטיב חדש בתיאורים של סטונהנג' שהתאפיין בשלילת הפגניות. גישה זו יוצגה על ידי ציירים כגון ויליאם אוברנד גלר, שצייר ב-1832 את הציור "קורבנם של הדרואידים" (The Druid's Sacrifice). ברומן טס לבית דרברוויל מאת תומאס הארדי הדמות הראשית, טס, נלכדת על ידי המשטרה בסטונהנג', כאשר טבעו הפגני של האתר משמש להגברת מאפייניה של הדמות.
סטונהנג' בתרבות > בתרבות הפופולרית

הביטלס הופיעו ב-1965 בסרט Help!, כאשר ברקע ניתן לראות את סטונהנג'. "STONEHENGE" הוא שם תקליטה השני משנת 1969 של להקת הרוק הבריטית "TEN YEARS AFTER" (על עטיפת התקליט מופיעה תמונת המונומנט בשעת לילה). האתר שימש גם לעריכת קונצרטים החל מ-1972 כאשר במקום נערך פסטיבל סטונהנג' החופשי. המונומנט ממשיך להופיע בסרטים, בטלוויזיה וברדיו גם בגלל תפקידו כמבנה וכסמל מוכר של בריטניה. המונומנט הפך לפופולרי גם במשחקי מחשב בהם מוצגים שימושים חלופיים לסטונהנג' או נחקר טבעו האיקוניני.
ונדליזם

ב-19 ביוני 2024, מפגינים מהתנועה "Just Stop Oil" ריססו קורנפלור כתום על המנהירים באתר. לאחר מכן, הפעילים שהשחיתו את המבנה נעצרו על ידי משטרת וילטשייר. בקבוצה אישרו כי תאריך התרחשות המחאה, יום אחד לפני התרחשות נקודת ההיפוך הקיצית, 20 ביוני, לא מקרי. ארגון "המורשת האנגלית" החל בהערכת הנזק לאתר.
הארכאולוג מייק פיטס הביע דאגה רבה מהנזק שעלול להתגלות, והוסיף כי המגליתים היו מכוסים בסימנים פרהיסטוריים שלא נותחו במלואם.
ראו גם

גלגל רפאים
ברו נא בוין
קארהנג'
פייג'ווד

| --- | --- |

מגרש הגולף איסטלייק, פייג'ווד.
 מדינה:  אוסטרליה אוסטרליה
 מדינה:  ניו סאות' ויילס ניו סאות' ויילס
 פרוור:  הפרוורים המזרחיים
 אוכלוסייה:  ‏
  ‑ בפרוור:  3,885 (10 באוגוסט 2021)
 קואורדינטות:  33°56′35″S 151°12′54″E﻿ / ﻿33.943°S 151.215°E﻿ / -33.943; 151.215
  מפת מיקום  מפה מפורטת   (למפת אוסטרליה מוגדלת) בריזבן קנברה מלבורן הובארט אדלייד פרת' דרוויןפייג'ווד(למפת אוסטרליה רגילה) בריזבן קנברה מלבורן הובארט אדלייד פרת' דרוויןפייג'ווד(למפת ניו סאות' ויילס רגילה) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן פייג'ווד(למפת ניו סאות' ויילס מוגדלת) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן פייג'ווד  he tabBackground:;tabBorder:#aaa;defaultTab:0;
פייג'ווד (באנגלית: Pagewood) הוא פרוור בסידני, הממוקם 8 ק"מ דרום-מזרחית למרכז העסקים הראשי של סידני. הפרוור מנוהל על ידי עיריית בוטאני ביי (City of Botany Bay).
גאוגרפיה

פייג'ווד ממוקם בלב הפרוורים המזרחיים של סידני, וגובל ממזרח באיסטגרדנס, ממערב בבוטאני, מדרום בהילסדייל ומטרוויל, ומצפון בדייסיוויל ומסקוט. בקצהו הצפוני של הפרוור מצוי מגרש הגולף איסטלייק.
היסטוריה

פייג'ווד נבנה במקור כפרוור גנים, בדומה לדייסיוויל הסמוכה. הפרוור החל בשנת 1919, והבית הראשון שנבנה בו היה אחוזת גני מונאש (Monash Gardens). בתקופה שלאחר מלחמת העולם הראשונה החלה תנופת בנייה בפרוור, ונבנו בו מספר רב של בנייני מגורים. כבר בשנת 1929 נקבע שם הפרוור לפייג'ווד על שם חבר המועצה העירונית פ.ג. פייג'.
פייג'ווד היה ביתו של אולפן הפקת הסרטים נשיונל שנפתח ב-1935. האולפן הפיק סרטי קולנוע אוסטרלים ובריטים.
מ-1940 ועד 1981 פעל בפרוור מפעל המכוניות של ג'נרל מוטורס הולדן.
בשנת 1987, על הקרקע שבה פעל אולפן הקולנוע נשיונל וחלק מהקרקע של מפעל הרכב הולדן, נבנה קניון גדול בשם וסטפילד איסטגרדנס. האזור סביב הקניון הופרד והוכרז מחדש כפרוור איסטגרדנס בשנת 1999.
תרבות

פייג'ווד הוא בעיקר פרוור מגורים, ללא אתרי בילוי רבים. מצוי בו מגרש גולף מצליח בשם איסטלייק, ששטחו תופס חלק נרחב מצפון הפרוור. בנוסף קיימים בו מספר גנים ציבוריים כגון פארק מאץ', פארק אסטרולאב וגן גאיארין.
בפרוור בית ספר יסודי הקרוי על שמו, ברחוב פייג'.
ערך אמת

ערך אמת הוא מונח בו משתמשים בלוגיקה והוא מציין את הערך שביטוי מסוים יכול לקבל. כל טענה בטיעון יכולה להיות או שקרית או אמיתית, ערך האמת של הטענה מציין אם היא אחת מהשתיים.
בלוגיקה קלאסית, ערך האמת יכול להיות רק 0 (שקר מוחלט) או 1 (אמת מוחלטת).
בלוגיקה שאינה קלאסית, ערך האמת יכול לקבל גם ערכים נוספים. למשל בלוגיקה עמומה ערך האמת הוא מספר בין 0 (שקר מוחלט) ל-1 (אמת מוחלטת).
ראו גם

תנאי אמת
אמת (פילוסופיה)
שקר
פיבי אנה טראקייר

| --- | --- |

 לידה:  24 במאי 1852 דבלין, הממלכה המאוחדת של בריטניה הגדולה ואירלנד 
 פטירה:  4 באוגוסט 1936 (בגיל 84) אדינבורו, הממלכה המאוחדת 
 מקום קבורה:  Colinton 
 בן או בת זוג:  Ramsay Traquair 
 
פיבי אנה טראקייר (באנגלית: Phoebe Anna Traquair;‏ 24 במאי 1852 – 4 באוגוסט 1936) הייתה אמנית אירית, אשר זכתה להכרה בינלאומית על תפקידה בתנועת האמנויות והאומנות בסקוטלנד, כמאיירת, ציירת ורוקמת. עבודותיה כללו ציורי קיר בקנה מידה גדול, רקמה, תכשיטי אמייל ואיור ספרים. בשנת 1920, היא נבחרה כחברת כבוד באקדמיה הסקוטית המלכותית.
חיי משפחה

פיבי טראקייר נולדה לפיבי אנה מוס ב-24 במאי 1852 בקילטרנן, מחוז דבלין. הוריה היו הרופא ד"ר ויליאם מוס וטרזה מוס (לבית ריצ'רדסון). פיבי הייתה השישית מבין שבעת ילדיהם. טראקייר למדה אמנות בבית הספר לעיצוב של החברה המלכותית של דבלין בין השנים 1869 ו-1872. היא נישאה לפלאונטולוג הסקוטי רמזי טראקייר ב-5 ביוני 1873. בני הזוג עברו לחוות קולינטון בדרום מערב אדינבורו באביב 1874. חלק מעבודותיה היו רישומים פליאונטולוגיים הקשורים למחקר של בעלה על דגים מאובנים, ורישומים אלו מוחזקים באוספים המיוחדים בספרייה של המוזיאונים הלאומיים בסקוטלנד. ילדיהם היו רמזי, הארי והילדה.
אחיה הבכור של פיבי היה ויליאם ריצ'רדסון מוס, אספן אמנות שהיה בבעלותו היו מספר יצירות של דנטה גבריאל רוזטי. טראקייר חלקה עם אחיה את האהבה לאמנות, לרבות יחס מיוחד ליצירתם של רוזטי ושל ויליאם בלייק, וסגנונה ובחירת הנושאים שלה נותרו מושפעים עמוקות מהאמנות והשירה של בלייק ורוזטי לאורך כל חייה.
יצירה > בית חולים מלכותי לילדים חולים

במהלך 1885 ו-1886, טראקייר יצרה סדרה של ציורי קיר עבור קפלת המתים של בית החולים המלכותי לילדים חולים, אדינבורו. ציור הקיר הוא של שלוש עלמות ("כוחות אלוהיים") אשר גובל בדימויים בתוך לונטות (גומחות בצורת חצי סהר) של ציורי סופרים ואמנים כמו אדוארד ברן-ג'ונס, ויליאם בל סקוט, נואל פאטון וג'ון ראסקין, שהשפיעו רבות על טראקייר. זו הייתה עבודתה הראשונה כאמנית מקצועית. בית המתים היה חדר קטן ללא חלונות, בעבר שימש כמחסן פחם, שבו ניתן היה להשאיר גופות "בכבוד ובאהבה" לפני הקבורה. העבודה הסתיימה ב-1886 ולפני פיתוח נוסף של הבניין ב-1894, הועברו ציורי הקיר לאתר חדש וטראקייר שיקמה והוסיפה פרטים, אם כי בקומפוזיציה פשוטה יותר, בין השנים 1896 ל-1898.
יצירה > קתדרלת סנט מרי

ציורי הקיר שלה של בית הספר לזימרה של קתדרלת סנט מרי (1888–92) זכו בהכרה לאומית. בתוך חלל פנימי מקומר כמנהרה, הקיר המזרחי מתאר את הכמורה והמקהלה של הקתדרלה. הקיר הדרומי מתאר את בני דורה הנערצים של טראקייר כמו דנטה גבריאל רוזטי, ויליאם הולמן האנט וג'ורג' פרדריק ווטס. על הקיר הצפוני שרים ביחד ציפורים ומקהלות, ועל הקיר המערבי מצוירות ארבע חיות שרות. בית הספר לזימרה עדיין משמש מדי יום לתרגול של מקהלות.
יצירה > כנסיית מנספילד פלייס

היצירה הידועה ביותר של טראקייר נמצאת בכנסייה האפוסטולית הקתולית הגדולה (1893–1901) ב-Mansfield Place (הנקראת עכשיו מרכז Mansfield Traquair) למרגלות רחוב ברוטון, אשר כונתה "הקפלה הסיסטינית של אדינבורו", העבודה הזו היא "שהביאה להכרה הבין-לאומית שלה."
יצירה > עבודות אחרות

טראקייר הייתה אמנית פוריה, ולצד ציורי הקיר והרקמה שלה, ייצרה מאות תכשיטים. היא הוזמנה להציג ביריד העולמי בשיקגו ב-1893, וארבעת הלוחות הרקומים במשי שלה "התקדמות הנשמה" הוצגו בסנט לואיס ב-1904. באותה שנה היא חזרה לציורי קיר.
יצירות רבות אחרות של טראקייר, כוללות עבודות אמייל, כתבי יד מוארים ברצף הסונטות של דנטה גבריאל רוזטי, שיר השירים התנ"כי וסיפור פסיכה ופאן. כמו כן יצרה טריפטיכון של רקמות המבוסס על סיפורו של אביר הצלב האדום מ"מלכת הפיות" של אדמונד ספנסר - מוצגים במוזיאונים הלאומיים בסקוטלנד באדינבורו.
מוות

פיבי טראקייר קבורה עם בעלה, ואפר בנה הארי מוס טראקייר, בבית הקברות של כנסיית קולינטון באדינבורו. היא עיצבה את המצבה.
הערות שוליים

↑  Royal Scottish Academy (1920). Annual Report 1920. Royal Scottish Academy: Royal Scottish Academy.
↑  HCG Matthew; Brian Harrison, eds. (2004). Oxford Dictionary of National Biography Vol 55 (Touson-Usher). Oxford University Press
↑  Elizabeth Cumming. "Traquair [née Moss], Phoebe Anna (1852–1936), artist". Oxford Index of National Biography.
1 2  Elizabeth Cumming (March 2005). Phoebe Anna Traquair, 1852–1936. National Galleries of Scotland.
↑  James S. Dearden (1999). John Ruskin: A Life in Pictures. A&C Black. p. 136
↑  National Galleries Scotland. "Three Studies for the Decoration of the first Mortuary Chapel, the Royal Hospital for Sick Children, Edinburgh". National Galleries Scotland
↑  "Sciennes Road, Royal Hospital for Sick Children, Edinburgh (Reference number 30480)". Listed Buildings. Historic Scotland
↑  "A Tour of the Cathedral: The Song School". St Mary's Cathedral, Edinburgh.
↑  John Gifford; Colin McWilliam; David Walker (1984). The Buildings of Scotland: Edinburgh. Pevsner Architectural Guides. p. 366.
↑  "Phoebe Anna Traquair (1852–1936)". Mansfield Traquair Trust. Archived from the original
↑  Traquair, Ramsay Heatley (1840–1912), Roberta L. Paton, Oxford Dictionary of National Biography, Oxford University Press,
| --- | --- |
בקרת זהויות :  CiNii: DA07641998  DSI: 11435  GND: 129577170  ISNI: 0000 0000 6682 9752  LCCN: n86054355  NTA: 322141478  RKD: 78099  SNAC: w6zx6rsh  SUDOC: 108952738  ULAN: 500034817  VIAF: 52772094   WorldCat (עם VIAF): 52772094
ערימה

ערך זה עוסק במבנה נתונים. אם התכוונתם לאזור הזיכרון הדינמי, ראו .
במדעי המחשב, ערימה (באנגלית: Heap) היא מבנה נתונים בצורת עץ מכוון המקיים תכונה בסיסית, הנקראת תכונת הערימה.
לתכונת הערימה יש שני מודלים בסיסיים: ערימת מינימום וערימת מקסימום.
בערימת מקסימום המפתח של כל צומת בעץ קטן ממפתח אביו. כתוצאה מדרישה זו, הצומת בעל המפתח הגדול ביותר הוא תמיד השורש של העץ, וניתן למצוא אותו בסיבוכיות זמן ‏ O(1), כלומר במספר פעולות קבוע, שאיננו תלוי במספר האיברים בערימה.
ב"ערימת מינימום", כל מפתח יהיה קטן ממפתחות בניו, כלומר המפתח הקטן ביותר יהיה שורש הערימה, ואלגוריתם פעולה על ערימה זו יפעל בצורה זהה לאלגוריתם הפועל על ערימת מקסימום.
דרישה זו היא הדרישה היחידה מערימות באופן כללי. ישנם סוגים ספציפיים של ערימות שבהם נוספות דרישות, המשפרות את תפקוד הערימה.
הערימות השונות הן המימושים היעילים ביותר של מבנה הנתונים המופשט תור עדיפויות.
דוגמה לשימוש של ערימה: כאשר יש בחדר מיון מטופלים בעלי רמת דחיפות שונה (לדוגמה: 100, 95, 90, 85 ו-80), נרצה להעניק את הטיפול הראשון למטופל הדחוף ביותר. ניתן להציג את כל הממתינים לטיפול בערימת מקסימום, כך שהמפתח של כל קודקוד יהיה רמת הדחיפות שלו.
בצורה זו כאשר המטופל הדחוף ביותר ייקרא לטיפול ויוסר מחדר המיון, נסיר את שורש הערימה באמצעות אלגוריתם הסרת שורש מערימה, והשורש החדש שייווצר יהיה הדחוף ביותר מבין הנותרים.
סוגי ערימות > ערימה בינארית

ערימה בינארית היא ערימה שמיוצגת באמצעות עץ בינארי, כלומר לכל צומת יש לכל היותר שני בנים. בנוסף לתכונת הערימה, היא מקיימת תכונה נוספת הנוגעת לצורתה:
הערימה היא עץ כמעט שלם, כלומר היא מלאה לחלוטין בכל רמותיה פרט אולי לאחרונה המלאה מצד שמאל עד לנקודה מסוימת.
בזכות תכונה זו, דרך נוחה לייצג ערימה בינארית היא בתוך מערך, ובצורה קומפקטית בה אין צורך לשמור מצביעים מכל תא במערך לתאים המייצגים את בניו. בנו השמאלי של קודקוד יימצא באינדקס  2i+1 ובנו הימני באינדקס  2i+2.
באופן דומה אביו של קודקוד יימצא באינדקס  \lfloor (i-1)/2\rfloor .
גישה זו מאפשרת את מימוש מיון ערימה, שממיין איברים תוך שימוש במקום קבוע (במקום להקצות כמות זיכרון נוספת התלויה בגודל הקלט) - כל המיון יתבצע בתוך המערך שבו נתונים האיברים.
ערימה מסוג זה ניתנת לבניה ממערך לא ממוין בסיבוכיות  O(n) .
סוגי ערימות > ערימה בינומית

ערימה בינומית מיוצגת בתור אוסף של עצים בינומיים. ההגדרה המיוחדת של עצים בינומיים מבטיחה שהערימה תקיים, פרט לתכונת הערימה, תכונה נוספת:
לכל דרגה נתונה זהה, קיים בערימה הבינומית לכל היותר עץ אחד שזוהי דרגת שורשו (כלומר, כל העצים בערימה הם מאורך שונה).
בשל תכונות אלו ערימה בינומית מסוגלת לאפשר מיזוג עם ערימה נוספת מסוגה בזמן מהיר.
סוגי ערימות > ערימת פיבונאצ'י

ערימות פיבונאצ'י ממומשות גם הן בתור אוסף של עצים, בדומה לערימות בינומיות, אך העצים אינם חייבים להיות עצים בינומיים. בשל כך ערימת פיבונאצ'י היא גמישה יותר, ומהירה יותר כאשר מתייחסים לסיבוכיות משוערכת של זמן הריצה של הפעולות שבה (כלומר, לא בודקים את הזמן שלוקחת פעולה בודדת, אלא את הזמן שלוקחת סדרה של פעולות).
ערימת פיבונאצ'י משמשת לשיפור זמן הריצה של אלגוריתמים דוגמת אלגוריתם דייקסטרה והאלגוריתם של פרים.
ייצוג ערימה במערך סטטי

מקובל לייצג ערימה על ידי מערך סטטי (משתי סיבות עיקריות: טבעי וקל למימוש, יעיל בזיכרון וזמן ריצה).
כאמור בערימה (מקסימום) הנתון בכל קודקוד גדול שווה משני ילדיו. ערימה היא עץ שלם, פרט אולי לרמה האחרונה שבה העלים מתחילים משמאל לימין.
גודלו הלוגי של מערך יהיה n כמספר הקודקודים וישמר במשתנה נפרד heapSize.
מערך בו השורש במקום 0.
הילדים של קודקוד i באינדקסים 2i+1 (בן שמאלי), 2i+2 (בן ימני).
האבא של קודקוד i באינדקס [i-1)/2)].
העלים נמצאים באינדקסים: [n-1, n-2, n-3..., [n/2.
מערך בו השורש במקום 1 (מתעלמים ממקום 0, שיטה זו מקלה על החישובים).
הילדים של קודקוד i באינדקסים 2i (בן שמאלי), 2i+1 (בן ימני).
האבא של קודקוד i באינדקס [i/2].
העלים נמצאים באינדקסים: 1+[n, n-1, n-2..., [n/2.
מתכונות המערך יש אפשרות להתייחס למסלול בעץ המתאים לערימה בתור תת-מערך, זאת לצורך חישובים שונים על ידי כך שנעבור מהעלה לאביו וכך הלאה עד לשורש העץ, תת-המערך יהיה ממוין. לדוגמה: מצא את מיקומו של האיבר העומד להיכנס מבלי להכניסו.
ניתן גם לממש ערימה מדרגה K במערך סטטי באופן דומה.
ראו גם

מיון ערימה
דוגמה לערימה בינארית
פור

ערך זה עוסק בעם מזרח-אפריקני. אם התכוונתם למשמעות אחרת, ראו .
| --- | --- |
דגל התנועה הלאומית הפורית
דגל התנועה הלאומית הפורית
 אוכלוסייה
 כ-744,000 (2004)
 ריכוזי אוכלוסייה עיקריים
 סודאן סודאן (בעיקר בדארפור)
 שפות
 שפת פור, ערבית
 דת
 אסלאם סוני
 קבוצות אתניות קשורות
 מאסאליט, זאח'אווה, טאמה, ברגו
פוּר (בשפת הפור: פֿוּרַא; בערבית: فور) הם עם היושב בדרום-מערב סודאן, בעיקר בחבל דארפור, שבו הם הקבוצה האתנית הגדולה ביותר.
פרנסתם העיקרית של בני השבט היא ברעיית צאן ובחקלאות, בעיקר בגידול דוחן.
חברתם היא חברה מסורתית, הנשלטת בידי זקני הכפר, ואשר משתייכת לדת האסלאם, בעקבות כיבושו של האזור בידי אימפריית קאנם בימי הביניים. בני הפור דוברים את שפת הפור, שפה נילו-סהרית, ובשנות האלפיים, יש בהם הדוברים גם ערבית.
השם "דארפור" פירושו "ביתם של הפור"; בני השבט היו מייסדיה של סולטנות דארפור ההיסטורית, ששלטה בחבל עד שנת 1916. גם מושלי החבל הנודעים ביותר מאז הם מבני פור.
עבד אל-ואחד מוחמד נוּר (בערבית: عبد الواحد محمد نور), מבני פור, הוא שייסד בשנת 1992 את תנועת המורדים 'התנועה והצבא לשחרור סודאן' (SLA).
אזור מחייתם המקורי של בני פור הוא האזור ההררי שבין ג'בל סי וג'בל מארה; ואולם כיום, בעקבות הסכסוך בדארפור, מתגוררים רובם באזורים התחתיים שממערב ומדרום-מערב, בסביבות 11°14′N 23°26′E﻿ / ﻿11.233°N 23.433°E﻿ / 11.233; 23.433. חלק אחר של בני פור מתגוררים בצ'אד, ממערב לסודאן. רבים מבני הצ'אד כיום הם פליטים, המתגוררים במחנות פליטים או בארצות הסמוכות לסודאן, כמצרים וכן בישראל (בעיקר באילת) ישנם פליטים בני פור.
אורח חייהם ופרנסתם של בני פור הובילו לסכסוך ביניהם לבין שבטי הבדואי הנוודים בגארה (מספרם עולה על בני פור ביחס של 2:1), הרועים את צאנם באזור, בנוגע לגישה למים ולשטחי מרעה, בפרט באזור ג'בל מארה שבמרכז דארפור, שבהריו מצויה הקרקע החקלאית הפורייה ביותר. סכסוך זה הוליד מתיחות אתנית רבת שנים באזור, שהתפרצה לבסוף ברצח העם בדארפור שהחל בשנת 2003 ונמשך עד לימינו.
הערות שוליים

↑  מבט על סודאן: עמי דארפור, Cultural Survival. Cultural Survival. May 7, 2010.
↑  שפת פור, באתר Ethnologue (באנגלית)
| --- | --- |
בקרת זהויות :  NLI: 987007536947605171  BnF: cb12203193m (data)  LCCN: sh89000768 
ערך זה הוא קצרמרבנושא קבוצות אתניות ובנושא אפריקה. אתם מוזמנים לתרום לוויקיפדיה ו.
ערימה בינארית

במדעי המחשב, ערימה בינארית היא סוג של מבנה הנתונים ערימה. יתרונה הגדול הוא בנוחות השימוש בה והמקום המועט הדרוש כדי לתחזק אותה.
הערימה משמשת בין השאר למיון המכונה מיון ערימה, ולמימוש מבנה הנתונים המופשט תור עדיפויות.
מבנה

הערימה מהווה עץ בינארי כמעט מושלם, כלומר שכל השורות, פרט אולי לאחרונה, מלאות, והאחרונה מלאה משמאל עד לנקודה מסוימת. בנוסף, היא מקיימת את "כלל הערימה": כל ערך של צומת אינו גדול משני בניו (ערימה זאת מכונה "ערימת מינימום"; אפשרי גם שכל צומת אינו קטן משני בניו, ואז היא נקראת "ערימת מקסימום").
עם זאת, בפועל אין צורך לממש עץ בינארי: די להחזיק את האיברים במערך, כשהאיברים מסודרים בו משמאל לימין, שורה אחרי שורה, כאשר ידוע שאביו של איבר הנמצא במקום ה-i הוא  \left\lfloor {\frac {i-1}{2}}\right\rfloor  ובניו נמצאים במקומות ה- 2i+1,2i+2.
פעולות

עבור ערימת מינימום-
הכנסה: כדי להכניס איבר חדש, מגדילים את גודל הערימה ב-1, מכניסים את האיבר החדש בסוף הערימה, ולאחר מכן, כל עוד הוא קטן מאביו, מחליפים אותו עם אביו. סיבוכיות ריצה:  O(\log n) (הסבר על סימון זה). עם זאת, על פי ניתוח לשיעורין הסיבוכיות של בניית ערימה בת  n איברים היא  O(n) בלבד.
הוצאה: כדי להוציא איבר, מחליפים את האיבר המועד להוצאה באיבר האחרון במערך, מורידים את האיבר הנ"ל מסוף המערך, ומקטינים את גודל הערימה ב-1. לאחר מכן משווים בין האיבר שהוצאנו לבין איבר שהחלפנו ואם האיבר שהחלפנו קטן מהאיבר שהוצאנו  אז כל עוד האיבר שהוחלף קטן מאביו, מחלפים אותו באביו, ואם האיבר שהוחלף גדול מאיבר שהוצא אז כל עוד האיבר שהוחלף גדול מבניו, מחליפים אותו בקטן שביניהם. סיבוכיות זמן ריצה:  O(\log n)
מציאת המינימום (הצצה): מחזירים את האיבר הראשון. סיבוכיות זמן ריצה:  O(1).
מחיקת המינימום (שליפה): מוחקים את האיבר המינימלי, מעבירים את האיבר האחרון להתחלה, ולאחר מכן, כל עוד הוא לא קטן משני בניו, מחליפים אותו עם הקטן מביניהם. זמן ריצה:  O(\log n).
הקטנת ערך: מקטינים ערך, ולאחר מכן, כל עוד הוא קטן מאביו, מחליפים אותו עם אביו. סיבוכיות זמן ריצה:  O(\log n).
בניגוד לערימה בינומית, ערימה בינארית לא תומכת במיזוג ערימות.
ערימה d-ארית

במקום לממש את הערימה כעץ בינארי, אפשר לממש אותה כעץ מכל דרגה אחרת. בערימה d-ארית לכל קודקוד d ילדים, ושאר המימוש בדומה. אביו של איבר הנמצא במקום ה-i הוא  \left\lfloor {\frac {i-2}{d+1}}\right\rfloor  ובניו j נמצאים במקומות ה-
 d(i+1)+j+1.  הכנסה והקטנת ערך יורדות ל- O(\log _{d}n), ואילו מחיקת המינימום עולה ל- O(d\log _{d}n) (משום שיש למצוא את הבן המינימלי).
שימושים

הערימה הבינארית משמשת למיון ערימה. במיון זה, בונים ערימה מהאיברים ולאחר מכן מוחקים אותם אחד אחד. יתרונו הוא שהוא לא דורש זיכרון נוסף, וזמן הריצה שלו הוא הטוב ביותר האפשרי:  O(n\log n) במקרה הגרוע.
הערות שוליים

↑  Thomas Porter; Istvan Simon (1974). "Random Insertion into a Priority Queue Structure" (PDF). Stanford University Reports. Stanford University. p. 13. נבדק ב-31 בינואר 2014. {{cite web}}:  (עזרה)
| מבני נתונים |
| --- | --- | --- |
| מבנים מופשטים | רשימה • מחסנית • קבוצה • מולטי קבוצה • תור • דו-תור • תור עדיפויות • מילון • מחרוזת • איחוד קבוצות זרות |  |
| מימושים ליניאריים | מערך • מערך משונן • טבלת גיבוב • רשימה מקושרת • רשימת דילוגים • חוצץ |  |
| גרפים ועצים | ערימה  (בינארית • בינומית • פיבונאצ'י) • עץ חיפוש  (עץ אדום שחור • עץ 2-3 • עץ 2-3-4) • עץ סיפות • עץ B • עץ +B • עץ AVL • עץ Splay • עץ BSP • עץ kd • עץ R‏ • Trie • X-fast trie • טריי y מהיר• עץ WAVL |  |
| הסתברותיים | מסנן בלום |  |
עונת 1977/1978 ב-NBA

| --- | --- |
 תאריך התחלה:  18 באוקטובר 1977
 תאריך סיום:  7 ביוני 1978
 מספר קבוצות:  22
 מספר משחקים לקבוצה:  82
 דראפט 1977
 בחירה ראשונה:  קנט בנסון
 על ידי:  מילווקי באקס
 העונה הסדירה
 המאזן הטוב ביותר:  פורטלנד טרייל בלייזרס
 MVP של העונה הסדירה:  ביל וולטון (פורטלנד טרייל בלייזרס)
 מלך הסלים:  ג'ורג' גרווין (סן אנטוניו ספרס)
 הפלייאוף
 אלופת המזרח:  וושינגטון בולטס
 אלופת המערב:  סיאטל סופרסוניקס
 סדרת הגמר
 אלופה:  וושינגטון בולטס
 MVP של סדרת הגמר:  וס אנסלד
 → 1976/19771978/1979 ←
 
עונת 1977/1978 היא העונה ה-32 של ליגת ה-NBA. העונה הסתיימה עם זכייתה היחידה של וושינגטון בולטס בתואר האליפות, לאחר שבסדרת הגמר ניצחה את סיאטל סופרסוניקס בתוצאה 4-3. וס אנסלד זכה בתואר ה-MVP של סדרת הגמר, למרות שהעמיד במהלך הסדרה ממוצעים צנועים של 9.0 נקודות ו-11.7 ריבאונדים למשחק. בתואר ה-MVP של העונה הסדירה זכה לראשונה ביל וולטון מפורטלנד טרייל בלייזרס, על אף שנפצע לאחר 60 משחקים ונאלץ להחמיץ את המשך העונה ואת משחקי הפלייאוף. במשחקים בהם השתתף, רשם וולטון ממוצעים של 18.9 נקודות ו-13.2 ריבאונדים למשחק והוביל את קבוצתו למאזן 50-10, אחר לאחר פציעתו התדרדרה פורטלנד למאזן 58-24 והודחה כבר בשלב השני בפלייאוף, כשהפסידה לסיאטל סופרסוניקס בתוצאה 4-2.
בתחילת העונה עברה קבוצת "ניו יורק נטס" לפיסקטוויי שבניו ג'רזי, ושינתה את שמה ל"ניו ג'רזי נטס". 35 שנים מאוחר יותר, בעונת 2012/2013, חזרה הקבוצה לעיר ניו יורק בתור "ברוקלין נטס".